Diari Oficial de la Generalitat Valenciana


Sumari del DOGV 8953, del 16-11-2020 (2020/9383)

RESOLUCIÓ de 3 de novembre de 2020, de la Conselleria d'Educació, Cultura i Esport, per la qual es modifica l'autorització al Centre Professional de Dansa Valencia per canvi de denominació específica.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8953

Data del DOGV
:   16-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9383


Data del document
:   03-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 3 de novembre de 2020, de la Conselleria d'Educació, Cultura i Esport, per la qual es modifica l'autorització al Centre Professional de Dansa Valencia per canvi de denominació específica. [2020/9383]  
Antecedents de fet  
Primer. Mitjançant Ordre de 6 de febrer de 2003, de la Conselleria de Cultura i Educació, el Centre Professional de Dansa Valencia, amb codi de centre 90541444, de València, té autoritzat el grau mitjà de dansa clàssica i dansa espanyola amb 80 llocs escolars de grau elemental i 90 de grau mitjà.  
Segon. En data 18 de setembre de 2020, una de les representants de la titularitat del centre privat sol·licita el canvi de denominació especifica d'aquest.  
Tercer. Per al canvi de denominació específica del centre, s'aporta document privat signat per les representants de la titularitat del centre pel qual aproven per unanimitat la nova denominació del centre: Centre Professional de Dansa Valencià.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
2n. L'article 2.3 del Reial decret 303/2010, de 15 de març, pel qual s'estableixen els requisits mínims dels centres que impartisquen ensenyaments artístics regulats en la Llei orgànica 2/2006, de 3 de maig, d'educació, preceptua que «els centres docents privats als quals es refereix aquest reial decret es denominaran genèricament centres autoritzats, acompanyant-se aquesta denominació de la corresponent a l'ensenyament que imparteix el centre», de manera que, en relació amb l'article 8 del mateix reial decret, el centre passa a denominar-se centre autoritzat d'ensenyament artístic professional de dansa.  
3r. L'article 4 del Reial decret 332/1992, de 3 d'abril, sobre autoritzacions de centres docents privats, per a impartir ensenyaments de règim general no universitàries estableix que «tots els centres privats tindran una denominació específica, que figurarà en la corresponent inscripció registral.»  
4t. De conformitat amb l'article 13.1a del Reial decret 332/1992, «es considerarà circumstàncies que donen lloc a la modificació de l'autorització: el canvi de denominació específica del centre»; ja que el centre sol·licita canviar la seua denominació és procedent iniciar la modificació de la seua autorització.  
5é. El Reial decret 806/2006, de 30 de juny, pel qual s'estableix el calendari d'aplicació de la nova ordenació del sistema educatiu, establida per la Llei orgànica 2/2006, de 3 de maig, d'educació, indica en el seu article 21 que «l'any acadèmic 2007-2008 s'implantaran els quatre primers cursos dels ensenyaments professionals de música i de dansa i quedaran extingits els dos primers cicles dels ensenyaments de grau mitjà vigents fins aqueix moment», de manera que, a partir de la vigència d'aquest reial decret, el centre queda autoritzat per a la impartició dels ensenyaments professionals de dansa clàssica i espanyola.  
  
De conformitat amb això que s'ha exposat, resolc:  
  
Modificar l'autorització per canvi de denominació específica al centre següent en els termes i condicions que a continuació s'especifiquen:  
  
  
Codi:77324663  
Denominació genèrica del centre: centre autoritzat d'ensenyances artístiques professionals de dansa.  
Nova denominació específica del centre: Centre Professional de Dansa Valencià.  
Titular: Centre Professional de Dansa, CB.  
Domicili: c/ Calixt III, núm. 13.  
Localitat: València  
Província: València.  
  
Ensenyaments autoritzats:  
Ensenyaments professionals de dansa clàssica i espanyola sense variació de llocs escolars.  
  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 3 de novembre de 2020.- El secretari autonòmic d'Educació i Formació Professional: Miguel Soler Gracia.